da fi en da da en en da da en it et da en de de da da en en da da en it et da en de de da da da en da da en en da da da da da da da da da en en en sv da da da da en en
- Der er en tid for alting.
(tryk på annoncen og se mere)
Sådan lyder det fra Allan Lauenblad, der nu har sat slutdato på for sin ansættelse som skoleleder på Østerbyskolen i Vejen.
- Jeg har gået og spekuleret på, hvornår det skulle være, og det kom til mig i efterårsferien. Det skulle være nu, fortæller den 72-årige Allan Lauenblad til migogvejen.
Officielt fratræder han Østerbyskolen 1. marts, men der er ferie på kontoen, så allerede i starten af februar takker han af efter 30 år.
- Jeg har været super glad for jobbet og hver dag elsket at gå på arbejde, men nu er tiden inde, konstaterer Allan Lauenblad.
Dermed siger han farvel til folkeskolen efter at være startet i skoleverdenen i 1956.
Inden han kom til Vejen, var han 17 år på Sct. Michaels Skole i Kolding.
Ud over skolen blander Allan Lauenblad sig også i andre aktiviteter og er bl.a. medlem af Vejen Menighedsråd og stillede op til byrådet i sidste uge uden dog at blive valgt.
(tryk på annoncen og se mere)
Skrevet af Leif Christensen
Publiceret: 25. november 2021
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing